**APSTIPRINU**

DVPI „Komunālās saimniecības pārvalde”

Nereglamentēto iepirkumu procedūru

komisijas priekšsēdētājs Teodors Binders

\_\_\_\_\_\_(personiskais paraksts)\_\_\_\_\_\_\_\_\_\_\_\_

# 2024.gada 03.aprīlī

# Daugavpils valstspilsētas pašvaldības iestāde „Komunālas saimniecības pārvalde”

# uzaicina potenciālos pretendentus uz līguma piešķiršanas tiesībām:

„ **Jaunaudžu kopšana Daugavpils valstspilsētas mežos 2024.gadā”,**

**ID Nr.DVPI KSP 2024/24 N**

## Pasūtītājs:

|  |  |  |
| --- | --- | --- |
| **Pasūtītāja nosaukums** | **Daugavpils valstspilsētas pašvaldības iestāde „Komunālās saimniecības pārvalde”** | |
| Adrese | Saules iela 5a, Daugavpils, LV-5401 | |
| Reģ. Nr | 90009547852 | |
| Kontaktpersona | Aleksandrs Kampāns | |
| Tālruņa Nr. | 65476319(Tehniskajos jautājumos), juridiskos 65476474 | |
| Darba laiks | Pirmdien | No 08.00 līdz 12.00 un no 13.00 līdz 18.00 |
| Otrdien, Trešdien, Ceturtdien | No 08.00 līdz 12.00 un no 13.00 līdz 17.00 |
| Piektdien | No 08.00 līdz 12.00 un no 13.00 līdz 16.00 |

1. Paredzamā līgumcena: līdz EUR 6110.00 bez PVN.
2. Tehniskā specifikācija: (pielikums Nr.2)

**4. Līguma izpildes termiņi atbilstoši Tehniskās specifikācijas 3.punkta prasībām:**

**4.1. darbu izpildes termiņš no līguma noslēgšanas dienas līdz 2024.gada 31.jūlijam (3.1.apakšpunkts);**

**4.2. darbu izpildes termiņš no līguma noslēgšanas dienas līdz 2024.gada 31.jūlijam (3.2.apakšpunkts)**

**4.3.darbu izpildes termiņš no līguma noslēgšanas dienas līdz 2024.gada 30.novembrim**

**(3.3.apakšpunkts)**.

5. Piedāvājuma izvēles kritēriji – piedāvājums ar viszemāko cenu.

1. **Nosacījumi dalībai iepirkuma procedūrā:**

6.1.Pasūtītājs izslēdz pretendentu no dalības procedūrā jebkurā no šādiem gadījumiem:

1) pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

2) pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.

3) nav iesniegti kādi no 7.punktā pieprasītiem dokumentiem.

**6.2.Pretendents var balstīties** **uz citu personu tehniskajām un profesionālajām iespējām**, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

1. **Piedāvājumā jāiekļauj:**

7.1. Dokuments, tā kopija vai Uzņēmumu reģistra izziņa par Pretendenta likumiskā pārstāvja vai pilnvarotās personas pilnvarojumu parakstīt iesniegto piedāvājumu un slēgt iepirkumu līgumu. Ja iepirkumu līgumu parakstīs cita persona, jāpievieno attiecīgs šīs personas pilnvarojums.

7.2.Pretendenta **pieteikums** dalībai aptaujā, kas sagatavots atbilstoši 1. pielikumā norādītajai formai.

7.3. Finanšu piedāvājumu sagatavo saskaņā ar Tehniskajā specifikācijā (Pielikums Nr.2) noteiktajām prasībām un iesniedz atbilstoši Nolikumam pievienotajai finanšu piedāvājuma formai (**Pielikums Nr. 3**) **un Tāmes atbilstoši Tehniskās specifikācijas 5.punktā norādītajām formām**.

7.4. Pretendentam iepriekšējo triju gadu periodā (2021., 2022., 2023.gads un 2024.gads līdz piedāvājumu iesniegšanai), vai īsākā laika periodā, ja pretendents ir dibināts vēlāk, ir pieredze iepirkuma priekšmetā **līdzīgu pakalpojumu sniegšanā.**

Pieredze apliecināma ar pabeigtiem objektiem uz piedāvājuma iesniegšanas brīdi. Ja piedāvājumu iesniedz personu apvienība, tad visu personas apvienības dalībnieku pieredze uzrādāma kopā.

7.5. Informācija par pretendenta atbildīgo personu **-**vadītāju, kurš paredzēts attiecīgā pakalpojuma veikšanai.

7.6. Apliecinājums, ka Pretendentam ir pieejams personāls, instrumenti, iekārtas un tehniskais aprīkojums, kas pretendentam būs nepieciešams iepirkuma līguma izpildei atbilstoši visām tehniskās specifikācijās minētajām prasībām.

7.7. Apliecinājums, ka Pretendents var nodrošināt Pakalpojumu sniegšanu Pasūtītāja norādītajā laikā, kvalitātē un apjomā atbilstoši Tehniskajā specifikācijā izvirzītajām prasībām.

# Piedāvājuma vērtēšana un lēmuma pieņemšana

* 1. Iesniegto piedāvājumu vērtēšana notiek saskaņā ar šajā Nolikumā izvirzītajām prasībām un Publisko iepirkumu likumu.
  2. Pretendentu izslēgšanas nosacījumus reglamentē Publisko iepirkumu likuma 9. panta astotā daļa, kas vienlīdz saistoša visiem pretendentiem. Normatīvais akts pieejams <https://likumi.lv/doc.php?id=287760>.
  3. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
  4. Pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, iepirkuma komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
  5. Ja pirms tam, kad pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, komisija izvēlas to pretendentu, kurš savā piedāvājumā ir norādījis lielāku iepriekšējo pieredzi pakalpojumu sniegšanā.
  6. Pasūtītājs 2 (divu) darbdienu laikā pēc lēmuma pieņemšanas ievieto lēmumu Daugavpils pašvaldības mājas lapā [www.daugavpils.lv](http://www.daugavpils.lv).

**9.Piedāvājums iesniedzams līdz 2024.gada 09.aprīlim plkst.11.00 pa pastu (līdz norādītajam datumam un laikam)** pēc adreses Daugavpils valstspilsētas pašvaldības iestāde „Komunālās saimniecības pārvalde”, Saules ielā 5A, Daugavpilī, LV-5401. Piedāvājums jāiesniedz slēgtā aploksnē **ar norādi ”Piedāvājums Uzaicinājumam Nr.\_\_\_\_\_\_\_\_\_\_\_\_”** un Pretendenta nosaukums **vai elektroniski uz e-pastu** [**arija.pupina@daugavpils.lv**](mailto:arija.pupina@daugavpils.lv) **vai ksp.ligumi@daugavpils.lv.** Elektroniskajam piedāvājumam jābūt parakstītam ar drošu elektronisku parakstu kas satur laika zīmogu. Gadījumā, ja iesniegtais elektroniskais dokuments neatbildīs Elektronisko dokumentu likuma prasībām, tas netiks pieņemts, un tiks noraidīts.

10.Pielikumi:

1.pielikums PIETEIKUMS PAR PIEDALĪŠANOS APTAUJĀ.

2.pielikums TEHNISKĀ SPECIFIKĀCIJA.

3. pielikums FINANŠU PIEDĀVĀJUMS.

**1.pielikums PIETEIKUMS PAR PIEDALĪŠANOS APTAUJĀ**

**Daugavpils valstspilsētas pašvaldības iestādei „Komunālās saimniecības pārvalde”,**

**Saules iela 5A, Daugavpils**

**PIETEIKUMS PAR PIEDALĪŠANOS APTAUJĀ**

„ **Jaunaudžu kopšana Daugavpils valstspilsētas mežos 2024.gadā”, ID Nr.DVPI KSP 2024/24 N**

Pretendents [pretendenta nosaukums], reģ. Nr. [reģistrācijas numurs], [adrese], tā [personas, kas paraksta, pilnvarojums, amats, vārds, uzvārds] personā, ar šā pieteikuma iesniegšanu:

1. Piesakās piedalīties aptaujā;
2. Apņemas ievērot aptaujas prasības;
3. Apņemas (ja Pasūtītājs izvēlējies šo piedāvājumu) slēgt līgumu un izpildīt visus līguma pamatnosacījumus;
4. Apliecina, ka ir iesniedzis tikai patiesu informāciju;

|  |  |
| --- | --- |
| **Pretendents** |  |
| **Reģistrācijas Nr.** |  |
| **Adrese:** |  |
| **Kontaktpersona** |  |
| **Kontaktpersonas tālr./fakss, e-pasts** |  |
| **Bankas nosaukums, filiāle** |  |
| **Bankas kods** |  |
| **Norēķinu konts** |  |
| **Vārds, uzvārds\*** |  |
| **Amats** |  |
| **Paraksts** |  |
| **Datums** |  |
| **Zīmogs** |  |

\* Pretendenta vai tā pilnvarotās personas vārds, uzvārds

**2.pielikums TEHNISKĀ SPECIFIKĀCIJA**

**Tehniskā specifikācija**

**Jaunaudžu kopšana Daugavpils valstspilsētas mežos 2024.gadā**

**1.Darba mērķis:**

Nodrošināt atbilstoša sastāva kvalitatīvu, produktīvu un vitālu mežaudžu veidošanos Daugavpils valstspilsētas mežos.

**2. Darba uzdevums:**

Ar izpildītāja rīcībā esošo darba spēku un tehnisko aprīkojumu veikt:

- jaunaudžu kopšanu;

- jaunaudžu kopšanas rezultātā iegūtos apaļos kokmateriālus ar resgaļu caurmēriem vairāk par 12 cm un garumu 3.0 m transportēšanu uz uzglabāšanas vietu Vaļņu ielā 67, Daugavpilī (attālumā no ciršanas vietas līdz 10 km);

- jaunaudžu kopšanas rezultātā visa izcirstā materiāla savākšanu un izvešanu uz krautuvi Pasūtītāja norādītajā vietā (attālumā no ciršanas vietas līdz 3 km) tālākai tā izmantošanai pēc Izpildītāja uzskatiem;

- darba vietu (ciršanas vietas, krautuves, pieviešanas ceļus un t.t.) sakārtošanu pēc darbu pabeigšanas;

- skices izstrādāšanu meža nogabaliem, kur tika veikta jaunaudžu kopšana, ievērojot Ministru kabineta 03.10.2023. noteikumi Nr. 561 “Valsts un Eiropas Savienības atbalsta piešķiršanas, administrēšanas un uzraudzības noteikumi intervences "Ieguldījumi ilgtspējīgai mežsaimniecībai"  apakšpasākumā "Ieguldījumi meža ieaudzēšanai, nomaiņai, atjaunošanai un retināšanai" un intervencē "Atbalsts meža ekosistēmu noturības un ekoloģiskās vērtības uzlabošanai un uzturēšanai"” (turpmāk –Noteikumi) 54.punkta 54.2.apakšpunkta prasības.

Izpildītājs darbu uzsāk pēc Pasūtītāja rakstiskā darba uzdevuma saņemšanas, kurā tiek norādīti darba izpildes vieta un termiņš, darba apjoms, kā arī citi, darba veikšanai nepieciešamie, norādījumi.

**3. Darba apjoms un darba izpildes termiņš:**

|  |  |  |  |  |
| --- | --- | --- | --- | --- |
| **Nr. p.k.** | **Darba nosaukums** | **Mērvienība** | **Daudzums** | **Darba izpildes termiņš** |
| 3.1. | Jaunaudžu kopšana 1.kvartāla 6., 11., 23., 27.nogabalos (kadastra apzīmējums 05000330002) | ha | 6.35 | Līdz 31.07.2024. |
| 3.2. | Skices izstrādāšana 1.kvartāla 6., 11., 23., 27.nogabaliem (kadastra apzīmējums 05000330002) | gab. | 4 | Līdz 31.07.2024. |
| 3.3. | Jaunaudžu kopšana pašizsējas rezultātā izveidojušās jaunaudzēs | ha | 10.00 | Līdz 30.11.2024. |

**4. Izpildīto darbu pieņemšana** **un norēķinu kārtība**

Pēc darba uzdevumā noteikto darbu izpildes (Tehniskās specifikācijas 3.1., 3.2.punktiem: pēc Valsts meža dienesta lēmuma pieņemšanas atbilstoši Noteikumu 57.punkta prasībām) tiek sastādīts nodošanas-pieņemšanas akts divos eksemplāros, kurā tiek norādīts faktiski paveiktais darbu apjoms. Abpusēji parakstīts nodošanas-pieņemšanas akts ir pamats rēķina izrakstīšanai un samaksas veikšanai. Samaksa tiek veikta par faktiski izpildītiem darbiem.

**5. Tāmes izstrādāšana:**

|  |  |  |  |  |
| --- | --- | --- | --- | --- |
| **Darbu nosaukums** | **Mērvienība** | **Daudzums** | **Vienības cena, EUR** | **Izpildīto darbu izmaksas, EUR** |
| Jaunaudžu kopšana 1.kvartāla 6., 11., 23., 27.nogabalos (kadastra apzīmējums 05000330002), apaļo kokmateriālu transportēšana uz uzglabāšanas vietu, izcirstā materiāla savākšana un izvešana, darba vietu sakārtošana | ha | 6.35 |  |  |
| Jaunaudžu kopšana pašizsējas rezultātā izveidojušās jaunaudzēs, izcirstā materiāla savākšana un izvešana, darba vietu sakārtošana | ha | 10.00 |  |  |
| **Kopā:** | | | |  |
| Pievienotas vērtības nodokļa likuma 141.panta septītā daļa | | | | 0 |
| **Pavisam:** | | | |  |

|  |  |  |  |  |
| --- | --- | --- | --- | --- |
| **Darbu nosaukums** | **Mērvienība** | **Daudzums** | **Vienības cena, EUR** | **Izpildīto darbu izmaksas, EUR** |
| Skices izstrādāšana 1.kvartāla 6., 11., 23., 27.nogabaliem (kadastra apzīmējums 05000330002) | gab. | 4 |  |  |
| **Kopā:** | | | |  |
| **PVN 21%:** | | | |  |
| **Pavisam:** | | | |  |

**6. Kopšanai paredzēto jaunaudžu raksturojums.**

6.1. Tehniskās specifikācijas 3.1.punktā norādītajām jaunaudzēm meža inventarizācijas materiāli:

|  |  |  |  |  |  |  |  |
| --- | --- | --- | --- | --- | --- | --- | --- |
| **Kadastra apzīmējums** | **Kvartāls / nogabals** | **Nogabala apraksts** | **Platība, ha** | **Vidējais augstums, m** | **Vidējais caurmērs,**  **cm** | **Biezība** | **Koku skaits, gab./ha** |
| 05000330002 | 1.kv. 6.nog. | 10P17 | 0.56 | 6 | 7 | 7 | 2800 |
| 05000330002 | 1.kv. 11.nog. | 10P19 | 1.02 | 9 | 9 | 9 | 3000 |
| 05000330002 | 1.kv. 23.nog. | 10P12 | 2.65 | 6 | 6 | 8 | 3200 |
| 05000330002 | 1.kv. 27.nog. | 10P12 | 2.12 | 6 | 6 | 8 | 3200 |

6.2. Tehniskās specifikācijas 3.3.punktā norādīto jaunaudžu raksturojums:

Jaunaudzēm meža inventarizācijas nav;

Priežu jaunaudze ar bērzu piemistrojumu;

Nozāģēšanai paredzēto koku augstums no 0.5 m līdz 5 m;

Nozāģēšanai paredzēto koku caurmērs no 1 cm līdz 6 cm;

Augstā koku nozāģēšanas intensitāte.

**7. Darba izpildei izvirzītās prasības:**

7.1. Pretendentam jābūt pieredzei līdzīgu darbu veikšanā pēdējo triju gadu laikā.

7.2. Veicot darbus, darba vieta jāaprīko atbilstoši darba drošības prasībām.

7.3. Darbu veikšanas laikā to veicējs nes pilnu materiālo atbildību par trešajām personām nodarītajiem materiālajiem zaudējumiem.

7.4. Veicot jaunaudžu kopšanu jāievēro Ministru kabineta 02.05.2012. noteikumu Nr.308 “Meža atjaunošanas, meža ieaudzēšanas un plantāciju meža noteikumi” prasības.

7.5. Koptajā jaunaudzē jāsaglabā kvalitatīvi mērķa sugas koki, kas vienmērīgi izvietoti jaunaudzē. Vietās, kur mērķa sugas koku skaits ir nepietiekošs, jāsaglabā meža tipam piemēroti kvalitatīvi citu sugu koki.

7.6. Darba uzdevumā noteikto darbu izpildes gaitā nepieļaut atstāto koku bojāšanu.

7.7. Jaunaudzēs aizliegts ierīkot tehnoloģiskos koridorus.

7.8. Izcirsto koku un krūmu celmu augstums nedrīkst pārsniegt 10 cm virs zemes virsmas.

7.9. Izpildītājs nekavējoties ziņo Pasūtītājam par apstākļiem, kas kavē darba veikšanu, tālākās rīcības norādījumu saņemšanai.

7.10. Veicot darbus, ievērot vispārējās vides un dabas aizsardzības prasības, darbu veikšanas laikā aizliegts piesārņot un piegružot vidi, nelabvēlīgi ietekmēt darbu veikšanas teritorijas ainavisko un ekoloģisko stāvokli.

7.11. Izpildītājs nodrošina izcirstā materiāla krautuves vietas sakārtošanu pēc darbu pabeigšanas, t.i., notīra krautuvi un teritoriju apkārt krautuves no izcirstā materiāla atlūzām (zari, mizas u.c.).

7.12. Izpildītājs nolīdzina krautuves vietu un pieviešanas ceļus.

**8. Darbā izmantojamā tehnika:**

8.1. Izpildītāja tehnikas vienības atbilst normatīvajos aktos noteiktajām tehniskajām prasībām.

8.2. Ar izpildītāja rīcībā esošo tehniku un aprīkojumu jānodrošina visu pasūtītāja noteikto prasību izpilde.

**9. Darbā iesaistītais personāls:**

Darbā tiek iesaistīts normatīvajos aktos noteiktā kārtībā nodarbināts izpildītāja personāls, kas atbildīgs par visu tehniskajā specifikācijā noteikto prasību savlaicīgu un kvalitatīvu izpildi.

Daugavpils valstspilsētas pašvaldības iestādes

„Komunālās saimniecības pārvalde”

vecākais mežzinis (personiskais paraksts) A.Kampāns

**3. pielikums FINANŠU PIEDĀVĀJUMS**

|  |  |
| --- | --- |
| Kam: | Daugavpils valstspilsētas pašvaldības iestādei „Komunālās saimniecības pārvalde”, Saules ielā 5A, Daugavpils, LV-5401, Latvija |
| Pretendents vai piegādātāju apvienība: |  |
| Adrese: |  |
| Kontaktpersona, tās tālrunis, fakss un e-pasts: |  |
| Datums: |  |
| Pretendents vai piegādātāju apvienība Bankas rekvizīti: |  |

# Piedāvājam veikt darbu, saskaņā ar 2024.gada 03.aprīļa uzaicinājuma nolikuma nosacījumiem par piedāvājuma cenu:

|  |  |
| --- | --- |
| **Cena EUR bez PVN (cipariem un vārdiem)** | |
|  |  |

Mēs apliecinām piedāvājumā sniegto ziņu patiesumu un precizitāti.

Ar šo mēs apstiprinām, ka esam iepazinušies ar uzaicinājuma „ **Jaunaudžu kopšana Daugavpils valstspilsētas mežos 2024.gadā”, ID Nr.DVPI KSP 2024/24 N**”, nolikumu un tam pievienoto dokumentāciju, mēs garantējam sniegto ziņu patiesīgumu un precizitāti.

Apņemamies (ja Pasūtītājs izvēlēsies šo piedāvājumu) slēgt iepirkuma līgumu un izpildīt visus līguma nosacījumus.

Mēs piekrītam visām uzaicinājumā nolikumā izvirzītajām prasībām.

|  |  |
| --- | --- |
| Pretendenta pārstāvis: |  |
|  | (amats, paraksts, vārds, uzvārds, zīmogs) |